stanford-oval/wikipedia huggingface dataset:
Future Nostalgia
היסטוריית יציאות לאור

| מדינה | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 27 במרץ 2020 | תקליט • הזרמת מוזיקה • תקליטור • הורדה דיגיטלית • קלטת שמע • מארז תקליטורים | סטנדרטית | וורנר רקורדס |  |
| גרמניה | 27 במרץ 2020 | תקליט • סטרימינג • תקליטור • הורדה דיגיטלית | סטנדרטית | אורבן |  |
| בריטניה | 27 במרץ 2020 | תקליט • תקליטור • פיקצ'ר דיסק | סטנדרטית | וורנר |  |
| ארצות הברית | 27 במרץ 2020 | תקליטור | סטנדרטית | וורנר |  |
| יפן | 3 באפריל 2020 | תקליטור | יפנית | וורנר |  |
| מקסיקו | 10 ביולי 2020 | תקליט • תקליטור | סטנדרטית | וורנר |  |
| עולם | 1 באוקטובר 2020 | סטרימינג • הורדה דיגיטלית | בונוס | וורנר |  |
| עולם | 29 באוקטובר 2020 | סטרימינג • הורדה דיגיטלית | דיגיטלית | וורנר |  |
| צרפת | 27 בנובמבר 2020 | תקליטור | צרפתית | וורנר |  |
| עולם | 27 בנובמבר 2020 | תקליטור | בונוס | וורנר |  |
| יפן | 27 בנובמבר 2020 | תקליטור | יפנית בנוס | וורנר |  |
| צרפת | 4 בדצמבר 2020 | LP | צרפתית | וורנר |  |
לוקה ברסל

| --- | --- |

 לידה:  8 במרץ 1995 (בן 30) Dilsen-Stokkem, בלגיה 
 מידע כללי
 מדינה:  בלגיה 
 ספורט
 ענף ספורט:  סנוקר 
 
לוקה ברסל (בפלמית: Luca Brecel; נולד ב-8 במרץ 1995) הוא שחקן סנוקר מקצועני בלגי, אלוף העולם בסנוקר לשנת 2023, ואלוף העולם בסנוקר הראשון שאינו מגיע ממדינה דוברת אנגלית. דורג בשיאו במקום השני בעולם בדירוג שחקני הסנוקר העולמי (עונת 2023/2024). נכון למרץ 2025, מדורג במקום השישי בעולם. במהלך הקריירה זכה בארבעה תוארי דירוג, בתואר אחד ללא דירוג, ובתואר קבוצתי אחד. כמו כן, ביצע 223 רצפים רשמיים של מאה נקודות ומעלה, ורצף מקסימלי רשמי אחד של 147 נקודות.
ביוגרפיה

ברסל נולד וגדל בדילסן-סטוקם, לימבורג (אנ'), בלגיה.
בשנת 2009 בהיותו בן 14 זכה באליפות אירופה עד גיל 19 ובשנת 2011 החל להשתתף בתחרויות למקצוענים.
באליפות העולם שנערכה בשפילד, אנגליה בתיאטרון הקרוסיבל (אנ') באפריל 2012 ברסל היה בן 17 ו-45 ימים ובכך היה לשחקן הצעיר ביותר בהיסטוריה ששיחק באליפות העולם. הוא הפסיד בסיבוב הראשון לסטיבן מגווייר (אנ') מסקוטלנד (דורג במקום שמיני בעולם), שהגיע עד לשלב חצי הגמר, בתוצאה של 5–10.
באליפות סין שנערכה בגואנגג'ואו באוגוסט 2017 הוא זכה בתואר לאחר שניצח במשחק הגמר את שון מרפי בתוצאה של 10–5. בשנה זו דורג לראשונה בין 16 השחקנים הטובים בעולם.
לראשונה בקריירה שלו הוא הגיע למשחק גמר באחד מטורנירי הכתר המשולש, באליפות בריטניה שנערכה ביורק, בתחילת דצמבר 2021. במשחק הגמר הוא הפסיד לג'או שינטונג (אנ') מסין 5–10. שבוע לאחר מכן, זכה באליפות סקוטלנד הפתוחה שנערכה בל'אנדידנו כאשר ניצח בגמר את ג'ון היגינס בתוצאה 9–5.
ביולי 2022 זכה באליפות הליגה שנערכה בלסטר, לאחר שניצח בגמר את לו נינג (אנ') מסין בתוצאה 3–1.
ביוגרפיה > אלוף עולם

בשנת 2023 זכה ברסל באליפות העולם בסנוקר, לאחר שניצח במשחק הגמר את מארק סלבי (דורג שני בטורניר) בתוצאה 18–15. בדרך לזכייה בתואר, הוא ניצח בסיבוב השני את מארק וויליאמס בתוצאה 13–11, בשלב רבע הגמר ניצח את אלוף העולם היוצא רוני או'סאליבן (דורג ראשון בטורניר) בתוצאה 13–10, לאחר שפיגר 6–10 וניצח בשבעה משחקונים רצופים לניצחון, ובמשחק חצי הגמר ניצח את סי ג'יאהוי (אנ') מסין בתוצאה 17–15, לאחר שפיגר 5–14. עם חזרה מפיגור של תשעה משחקונים, היה זה הניצחון עם חזרה מפיגור של הכי הרבה משחקונים שהיה אי פעם באולם הקרוסיבל באליפות העולם בסנוקר.
בשנה העוקבת לא הצליח ברסל לשחזר את הצלחתו בקרוסיבל והפסיד כבר בסיבוב הראשון לדייוויד גילברט האנגלי בתוצאה 10-9, לאחר שכבר הוביל על גילברט 9-6 והפסיד ארבעה משחקונים ברציפות.
ברסל הוא השחקן הראשון מאירופה היבשתית שזכה באליפות העולם בסנוקר ובתואר דירוג כלשהו.
בשל סגנון משחקו המהיר והשוטף, כינויו הרשמי בענף הוא הקליע הבלגי (The Belgian Bullet).
הערות שוליים

↑  אליסף דעואל, ‏מיי ניים איז לוקה: הילד שימציא מחדש את הסנוקר, באתר ONE‏, 20 באפריל 2012
נותי ליברמן

| --- | --- |

 לידה:  12 בנובמבר 2000 (בן 24) י"ד בחשוון ה'תשס"א ישראל ביתר עילית, ישראל
 שם לידה:  נחמן נתן ליברמן
 שם במה:  נותי ליברמן
 מוקד פעילות:  ישראל
 תקופת הפעילות:  מ-ינואר 2023
 זרם:  חסידות ברסלב
 סוגה:  מוזיקה יהודית מקורית
 שפה מועדפת:  עברית, יידיש
 כלי נגינה:  גיטרה, אורגן
 שיתופי פעולה בולטים:  יענקי כהן
 פרסים והוקרה:  תגלית השנה לשנת תשפ"ג (כיכר השבת, בחדרי חרדים, קול פליי, קול ברמה, המחדש, כאן מורשת)
נחמן נתן (נוּתִי, נהגה נוּסי) ליברמן (נולד ב-12 בנובמבר 2000, י"ד בחשוון ה'תשס"א) הוא זמר-יוצר חרדי ישראלי, חסיד ברסלב.
ביוגרפיה

נולד וגדל בביתר עילית להורים יוצאי צרפת. למד בישיבת תורת חיים ובישיבת הקיבוץ החסידית "אורייתא" בירושלים.
קריירה מוזיקלית

בינואר 2023 הוציא את הסינגל-קליפ הראשון שלו - "ים של דמעות". השיר זכה להצלחה רבה ונכנס לפלייליסט השבועי של כל תחנות הרדיו החרדיות, ואף לפלייליסט של תחנת גלגלצ. בנוסף, הסינגל זכה במקום השני בקטגוריית "שיר השנה" במצעדי המוזיקה של כיכר השבת ושל המחדש, ובמקום הרביעי במצעד של רדיו קול פליי, ושל רדיו קול ברמה.
ביוני 2023 הוציא את הסינגל-קליפ "לונה פארק". באוגוסט 2023 הוציא את הסינגל-קליפ "מילים". הסינגל זכה לביקורת חיובית, אך הקליפ שצורף לו ספג ביקורת שלילית. בדצמבר 2023, בעיצומה של מלחמת חרבות ברזל, הוציא את הסינגל-קליפ "שדה עקרב". מבקר המוזיקה נתנאל לייפר העניק לשיר ביקורת חיובית וכתב ”השיר נשמע מצוין ומביא את היכולות של ליברמן בצורה טובה.” באותו חודש הוציא את הסינגל "אחים". לייפר שוב העניק לשיר ביקורת חיובית וכתב ”ליברמן מוכיח שוב, שהוא יודע לעשות מוזיקה טובה ושיש שם כישרון רציני בהחלט.”
בינואר 2024 הוציא את הסינגל "חפר", גם הוא בהקשר מלחמת חרבות ברזל. את השיר כתב ליברמן לצד אהרל'ה נחשוני שגם עיבד אותו. באותו חודש הוציא סינגל נוסף - "שבת". במרץ 2024 הוציא את הסינגל השמיני שלו - "באת בסוף", העוסק בתקופת השידוכים שלו ובאירוסיו. נתנאל לייפר שיבח את הסינגל וכתב ”הסינגל כיף לשמיעה ומעובד לעילא בידי יענקי כהן המוכשר. ליברמן הוא פוטנציאל גדול, ואני מחכה כבר לראות את אלבום הבכורה שלו בשלמותו.”
במאי 2024 הודיע על פסק זמן מהקריירה המוזיקלית עקב כניסה לחובות כספיים גבוהים.
במרץ 2025 חזר למוזיקה עם "פורגאיי" - מחרוזת שירי פורים בסגנון רגאיי.
סגנון

בשונה מרוב הזמרים החסידים, ליברמן אינו מלחין שירים למילים מהמקורות, אלא מבצע שירים שהוא כותב בעצמו. לאור סגנון כתיבתו האישי והחשוף לעיתים, ובגלל גוון קולו יש המכנים אותו 'חנן בן ארי החרדי'.
הצלחה והוקרה

ליברמן הוא החסיד הראשון שנכנס לפלייליסט של תחנת הרדיו גלגלצ.
בספטמבר 2023, בטור לסיכום שנת תשפ"ג במוזיקה החרדית, שיבח מבקר המוזיקה נתנאל לייפר את פועלו של ליברמן בשנה זו וכתב ”השנה צמחו פה כמה אמנים צעירים מוכשרים שעשו עבודה נהדרת. המנצח הגדול בתחום הזה היה זמר חדש שלא הכרנו בכלל עד לחצי השנה האחרונה - נותי ליברמן. בחור צעיר מוכשר, כותב ומלחין ובעל קול נעים ואנרגטי, שהפך לכוכב משמעותי.”
באותו חודש ליברמן נבחר על ידי צוות כתבי מגזין "קול פליי" לאחד מ-40 הצעירים המבטיחים במוזיקה היהודית.
באוקטובר 2023 זכה בתואר "תגלית השנה" במצעדי המוזיקה של כיכר השבת, בחדרי חרדים, המחדש, רדיו קול פליי, רדיו קול ברמה, ורדיו כאן מורשת.
חיים אישיים

בספטמבר 2023 נישא למילכה. מתגורר בביתר עילית.
בני סכנין

איחוד בני סכנין (בערבית: اتحاد أبناء سخنين) היא קבוצת כדורגל ישראלית מהעיר סח'נין שבגליל. הקבוצה נחשבת לקבוצה הבכירה של המגזר הערבי ומשחקת בליגת העל. מגרשה הביתי של הקבוצה הוא אצטדיון דוחה, המונה כ-8,500 מקומות ישיבה.
אצטדיון

הקבוצה משחקת מאז הקמתה באצטדיון דוחה בעיר. לאחר עלייתה לליגת העל בשנת 2003, הוא לא אושר על ידי ההתאחדות לכדורגל בישראל לליגת העל. באצטדיון באותה עת היו רק 2,000 מקומות ישיבה. באוקטובר 2005 הושלם שלב א' של שדרוג אצטדיון לתכולה של 4,500 מקומות ישיבה. באמצעות חבר הכנסת אחמד טיבי נעשתה פנייה לוועד האולימפי הלאומי של קטר שהסכים לתרום 10 מיליון דולר להמשך שדרוג האצטדיון, ולהקמת מגרש אימונים. כאות הוקרה הוחלט לקרוא לאצטדיון על שם בירת קטאר דוחה. ב-26 באפריל 2007, יו"ר האיגוד האולימפי של קטאר, השייח סעוד בן עבד אלרחמן וח"כ אחמד טיבי הניחו את אבן הפינה לפרויקט הרחבת האצטדיון בכ-3,500 מקומות ישיבה. בנוסף חנכו את מגרש האימונים שהוקם. פרויקט ההרחבה הושלם ביולי 2009, ומאז באצטדיון יש 8,500 מקומות ישיבה.
ב-18 באוקטובר 2014 נערך באצטדיון טקס שעורר מחלוקת בישראל, בו הוענק מגן הוקרה לתורמים לקבוצה ובהם האמירות הקטרית וחבר הכנסת לשעבר עזמי בשארה שנמלט מישראל לאחר שנחשד בריגול ובסיוע לארגון הטרור חזבאללה.
היריבות עם בית"ר ירושלים

בין בני סכנין לבין בית"ר ירושלים קיימת יריבות, בעיקר בגלל השסע היהודי-ערבי בישראל, למרות ניסיונות הפישור והפיוס שנעשו על ידי ארקדי גאידמק ומאזן גנאים. יריבות זו החלה ב-2003, אז עלתה בני סכנין לראשונה לליגת העל.
ב-8 בינואר 2006 מיד לאחר משחק בין הקבוצות באצטדיון דוחה, אוהדי סכנין, שיצאו ראשונים מהמגרש, יידו אבנים לעבר היציע של אוהדי בית"ר ולכר הדשא, וכתוצאה מכך המשטרה נאלצה להכניס את אוהדי בית"ר לכר הדשא, מה שגרם לעימותים בין מחנות האוהדים שנותרו באצטדיון. כ-20 אנשים נפצעו בתקרית.
תארים

גביע המדינה:
זכייה (1): 2003/2004
שיאים בליגת העל

עונות בליגת העל: 15
הישג השיא בליגה העליונה: מקום 4 בעונת 2007/2008
המיקום הנמוך ביותר: מקום 10 בליגה ב' בעונת 1991/1992
הניצחון הגבוה ביותר: 0-5 על עירוני קריית שמונה (2011/2012)
ההפסד הגבוה ביותר: 7-0 מול מכבי נתניה (2020/2021)
שיא ניצחונות לעונה: 15 (2007/2008, 2011/2012)
שיא הפסדים לעונה: 18 (2005/2006, 2010/2011)
שיא נקודות לעונה: 60 (2019/2020)
שיא שערים לעונה: 60 (2011/2012)
שיא ספיגות לעונה: 54 (2005/2006)
שיאי מועדון אישיים

מלך ההופעות בכל הזמנים: חאלד חלאילה - 482 הופעות
מלך השערים בכל הזמנים: אחמד קסום - 31 שערים
מלך השערים לעונה אחת: אורן מוחרר - 16 שערים (ליגה לאומית בעונת 2000/2001)
מאמנים

להלן רשימת המאמנים של בני סכנין מאז תחילת שנות ה-2000:
| שם | מדינה | שנים | הערות/זכיות |
| --- | --- | --- | --- |
| עזמי נאסר | ישראל | 1999–2001 |  |
| רוני דורה | ישראל | 2001 |  |
| מומי זפרן | ישראל | 2001–2003 | עליית ליגה (2002/2003) |
| אייל לחמן | ישראל | 2003–2004 | גביע המדינה (2003/2004) |
| מומי זפרן | ישראל | 2004–2005 |  |
| לופא קדוש | ישראל | 2005–2006 |  |
| שייע פייגנבוים | ישראל | 2006 | ירידת ליגה (2005/2006) |
| אלישע לוי | ישראל | 2006–2008 | עליית ליגה (2006/2007)   מקום 4 בליגה הבכירה (2007/2008) |
| פרדי דוד | ישראל | 2008 |  |
| אייל לחמן | ישראל | 2008–2009 |  |
| ערן קוליק | ישראל | 2009 |  |
| מרקו בלבול | ישראל | 2009–2010 |  |
| חיים לוי | ישראל | 2010 |  |
| סלובודן דראפיץ' | ישראל | 2010–2011 |  |
| שלומי דורה | ישראל | 2011–2013 |  |
| מרקו בלבול | ישראל | 2013–2014 |  |
| גיא לוי | ישראל | 2014 |  |
| אלי כהן | ישראל | 2014–2015 |  |
| יוסי אבוקסיס | ישראל | 2015–2017 |  |
| ז'אירו סבירסקי | ברזיל | 2017 |  |
| פליקס נעים | ישראל | 2017–2018 |  |
| טל בנין | ישראל | 2018 |  |
| בני בן זקן | ישראל | 2018 |  |
| עמיר תורג'מן | ישראל | 2018–2019 |  |
| גיורגי דרסליה | גאורגיה | 2019 |  |
| חואן קרלוס | ספרד | 2019 | מאמן זמני |
| אלדד שביט | ישראל | 2019 | ירידת ליגה (2018/2019) |
| ניסן יחזקאל | ישראל | 2019 |  |
| סלימאן אזברגה | ישראל | 2019 |  |
| אלדד שביט | ישראל | 2020 | עליית ליגה (2019/2020) |
| נסים אביטן | ישראל | 2020–2021 |  |
| שרון מימר | ישראל | 2021–2022 |  |
| חיים סילבס | ישראל | 2022 |  |
| קובי רפואה | ישראל | 2022–2023 |  |
| סלובודן דראפיץ' | ישראל | 2023–2025 |  |
| מנחם קורצקי | ישראל | 2025– |  |
שחקני עבר בולטים

מאיר כהן (שוער)
אבי דנן (בלם)
אורן מוחרר (חלוץ)
מהראן אבו ריא (מגן)
עאבד רבאח (מגן)
מוסא שעבאן (קשר)
ארנסט אטצ'י (בלם)
חיים בנון (בלם)
גבריאל לימה (חלוץ)
ליאור אסולין (חלוץ)
אלן מסודי (קשר)
דקל קינן (בלם)
סאלח חסארמה (בלם)
גבע ברקאי (בלם)
ג'ון קולמה (קשר)
ליאוניד קרופניק (בלם)
יאיא פטי (בלם)
טל חן (בלם)
יניב לוזון (קשר)
נסטיה צ'ך (קשר)
איליה יברויאן (חלוץ)
מאור בוזגלו (קשר)
עבאס סואן (קשר)
עלאא אבו סאלח (בלם)
מהראן ראדי (קשר)
אוהד קדוסי (חלוץ)
אחמד קסום (חלוץ)
חאמד גנאים (קשר)
מוחמד כליבאת (קשר)
מוחמד גאדיר (חלוץ)
אברהם פאס (בלם)
חאלד חלאילה (קשר)
עלי עות'מאן (מגן)
ראו גם: קטגוריה:כדורגלני בני סכנין
סגל הקבוצה > צוות מקצועי

| --- | --- |
מאמן ראשי: ישראל מנחם קורצקי
עוזר מאמן: ישראל סאלח חסארמה
מאמן שוערים: ישראל עיד ברבארה
מאמן כושר: ישראל יניב מדר
לקריאה נוספת

זוהיר בהלול, רמי ברוש, יגאל ביטון, האנציקלופדיה לכדורגל ישראלי, כרך ג', עמ' 253 - 256, הוצאת ישראגול, 2011
סלאלום (סרט)

| --- | --- |

 בימוי:  לוצ'אנו סלצ'ה 
 הופק בידי:  מריו צ'קי גורי 
 תסריט:  קסטלנו ופיפולו, Giuseppe Moccia 
 שחקנים ראשיים:  ויטוריו גסמן Corrado Olmi Nello Pazzafini Lobna Abdelaziz בבה לונקר Piero Vida אדולפו סלי דניאלה ביאנקי Fortunato Arena בפסקה זו 2 רשומות נוספות שטרם תורגמו 
 מוזיקה:  אניו מוריקונה 
 צילום:  אלפיו קונטיני 
 מדינה:  איטליה, צרפת, מצרים 
 הקרנת בכורה:  1965 
 משך הקרנה:  108 דק' 
 שפת הסרט:  איטלקית 
 סוגה:  סרט קומדיה 
 מקום התרחשות:  מצרים 
 דף הסרט ב־IMDb
 
סלאלום (איטלקית: Slalom) הוא סרט קומדיה איטלקי, שיצא בשנת 1965. נכתב על ידי פרנקו קסטלנו וג'וזפה מוקיה, בוים על ידי לוצ'אנו סלצ'ה ומככב בו ויטוריו גסמן. המוזיקה בסרט נכתבה על ידי אניו מוריקונה.
אורך הסרט הוא 108 דקות.
תקציר העלילה

לוצ'יו ועוזרו ריקרדו מסתבכים עם כנופיית זייפנים בינלאומית. הזייפנים מתכננים לפגוע בכלכלה האמריקנית, על ידי הדפסת שטרות מזויפים. העלילה מסתבכת, ומובילה אל מצרים.
ליהוק

ויטוריו גסמן בתור לוצ'יו רידולפי
אדולפו צ'לי בתור ריקרדו
דניאלה ביאנקי בתור נדיה
בבה לונצ'אר בתור אלן
לובנה עבדל עזיז בתור פארה
אמה דניאלי בתור הילדה, אשתו של לוצ'יו
קורדו אולמי בתור פקיד בשגרירות האיטלקית
בוב אוליבר בתור ג'ורג'
נג'ווה פואד בתור נבילה
איזבלה ביאג'יני בתור סימונטה, ריקרדו
פיארו וידה בתור הרוצח
סיוט בחדר המורים

| --- | --- |

 בימוי:  רוברט רודריגז 
 הופק בידי:  אליזבת אבלן
 תסריט:  קווין ויליאמסון 
 עריכה:  רוברט רודריגז 
 שחקנים ראשיים:  ג'ורדנה ברוסטר   קליאה דובאל   לורה האריס   ג'וש הארטנט    שון האטסי   פמקה ינסן   פייפר לורי   ביבי ניורט   רוברט פטריק   אשר   ג'ון סטיוארט   אלייז'ה ווד
 מוזיקה:  מרקו בלטרמי 
 צילום:  אנריקה צ'דיאק 
 מדינה:  ארצות הברית 
 חברת הפקה:  Troublemaker Studios
 חברה מפיצה:  Dimension Films
 שיטת הפצה:  וידאו על פי דרישה 
 הקרנת בכורה:  25 בדצמבר 1998
 משך הקרנה:  104 דקות
 שפת הסרט:  אנגלית 
 סוגה:  סרט אימה, סרט נעורים, סרט בלשי, סרט מדע בדיוני, פלישת חייזרים 
 מקום התרחשות:  אוהיו 
 תקציב:  $15,000,000
 הכנסות:  $40,283,321
 הכנסות באתר מוג'ו:   faculty
 אתר רשמי
 דף הסרט ב־IMDb
 
סיוט בחדר המורים (באנגלית: The Faculty, הפקולטה) הוא סרט אימה ומדע בדיוני שנכתב על ידי קווין וילאמסון ובוים על ידי רוברט רודריגז.
הסרט מתמקד בשישה תלמידים אמריקנים בבית ספר באוהיו אשר מגלים שסגל המורים והעובדים נשלט על ידי טפילים חוצנים שמשתלטים לאט-לאט על כל האנשים בבית הספר. התוכנית שלהם היא למצוא את המקור - מלכת החוצנים - ולחסל אותה, לפני שתצליח להשתלט על העולם.
צוות שחקנים

ג'ורדנה ברוסטר - דלילה פרופיט
קליאה דובאל - סטוקלי "סטוקס" מיטשל
לורה האריס - מרי בת' לואיז האצ'ינסון
ג'וש הארטנט - זיק טיילר
שון האטסי - סטן רוסדו
סלמה הייק - האחות הרפר
פמקה ינסן - גברת בורק
פייפר לורי - גברת אולסון
כריסטופר מקדונלד - מר קונור
ביבי ניווירת' - המנהלת דרייק
רוברט פטריק - המאמן ויליס
אשר - גייב סנטורה
ג'ון סטיוארט - מר פרלונג
דניאל וון ברגן - מר טייט
אלייז'ה ווד - קייסי קונור
פסקול

| --- | --- |

 פסקול מאת 
 יצא לאור:  8 בדצמבר 1998
 סוגה:  רוק
 חברת תקליטים:  Sony
 הפקה:  רוברט רודריגז, הארווי ויינסטין, בוב ויינסטין, אליזבת אוולאן 
 
"Another Brick in the Wall" - מחזור 99'
"The Kids Aren't Alright" - אופספרינג
"I'm Eighteen" - קריד
"Helpless" - D Generation
"School's Out" - Soul Asylum
"Version 2.0" - Garbage
"Haunting Me" - Stabbing Westward
"Maybe Someday" - פליק
"Resuscitation" - שריל קרואו
"It's Over Now" - נב
"Changes" - שון מולינס
"Stay Young" - אואזיס
Another Brick in the Wall - מחזור 99'
קן דוהרטי

| --- | --- |

 לידה:  17 בספטמבר 1969 (בן 55) דבלין, אירלנד 
 מידע כללי
 מדינה:  אירלנד 
 ספורט
 ענף ספורט:  סנוקר
 הישגים
 שיאים אישיים:  אלוף העולם בסנוקר לשנת 1997
 פרסים והוקרה:  פרס ג'יימס ג'ויס  היכל התהילה של הסנוקר 
 
קן דוהרטי (באנגלית: Ken Doherty; נולד ב-17 בספטמבר 1969) הוא שחקן סנוקר מקצועני אירי. אלוף העולם בסנוקר לשנת 1997, לאחר שגבר בגמר על סטיבן הנדרי. הוא השחקן השני שאיננו בריטי שזכה באליפות העולם בסנוקר בעידן המודרני. הוא זכה בשישה תוארי דירוג במהלך הקריירה. בנוסף, היה דוהרטי פעמיים סגן אלוף העולם, שלוש פעמים סגן אלוף בריטניה ופעמיים סגן אלוף המאסטרס. כמו כן, דורג בשיאו במקום השני בעולם בדירוג שחקני הסנוקר העולמי (עונת 2006/2007). דוהרטי ביצע 358 רצפים רשמיים של מאה נקודות ומעלה והשלים רצף מקסימלי רשמי אחד של 147 נקודות בקריירה.
קריירה

דוהרטי גדל בדבלין, שם החל לשחק סנוקר. הוא זכה באליפות אירלנד עד גיל 16 ולאחר שסיים את לימודיו עבר ללונדון. ב-1989 הוא זכה באליפות העולם לחובבים וגם באליפות העולם לחובבים עד גיל 21. הוא נכנס לסבב המקצועני ב-1990.
ב-1992 הגיע דוהרטי לראשונה לגמר טורניר דירוג כאשר הפסיד לג'ימי וייט בגמר הגרנד-פרי. בשנה לאחר מכן הוא זכה בתואר הדירוג הראשון שלו כאשר גבר על אלן מקמאנוס בגמר אליפות ויילס הפתוחה. לאחר מכן הפסיד בעוד מספר גמרים של תחרויות דירוג, כולל גמר אליפות בריטניה ב-1994. באליפות העולם ב-1997 העפיל דוהרטי לגמר לאחר שגבר על אלוף העולם לשעבר סטיב דייוויס ועל אלוף העולם לעתיד ג'ון היגינס. בגמר התמודד דוהרטי מול סטיבן הנדרי אשר זכה בחמש אליפויות העולם הקודמות. דוהרטי ניצח 18-12 והוכתר כאלוף עולם. הוא השחקן השני שאיננו בריטי שזכה באליפות העולם בסנוקר בעידן המודרני. קדם לו קליף ת'ורברן הקנדי. דוהרטי העפיל לגמר שוב שנה לאחר מכן אך הפסיד לג'ון היגינס.
דוהרטי זכה בתוארי דירוג נוספים, ב-2000 בגרנד פרי של מלטה, וב-2001 באליפות ויילס הפתוחה ובמאסטרס התאילנדי. ב-1999 וב-2000 הפסיד דוהרטי בגמר המאסטרס וב-2001 וב-2002 הפסיד בגמר אליפות בריטניה. ב-2003 העפיל דוהרטי שוב לגמר אליפות העולם והפסיד למארק ויליאמס. תואר הדירוג האחרון שלו היה ב-2006 כאשר זכה בגביע מלטה. בסוף עונת 2005/06 דורג דוהרטי במקום השני, הדירוג הגבוה ביותר בקריירה שלו.
דוהרטי העפיל במהלך הקריירה ל-17 גמרים של תחרויות דירוג, מתוכם ניצח בשישה. בנוסף לכך זכה דוהרטי ב-19 תחרויות שאינן תחרויות דירוג. כינוייו בסבב הסנוקר הם "יקיר דבלין" (The Darlin' of Dublin) ו"קן הערמומי" (Crafty Ken). דוהרטי במספר מקרים סיים את העונה מחוץ ל-64 הראשונים בעולם והיה אמור לנשור מהסבב אך מארגני הסבב איפשרו לו להמשיך להתחרות כאשר הציעו לו כרטיס סבב בהזמנה (Invitational Tour Card). הפעם האחרונה שהוצע לו כרטיס סבב בהזמנה הייתה בתום עונת 2023/24 כאשר הוא דורג במקום ה-79. דוהרטי יהיה רשאי להתחרות בסבב בעונות 2024/25 ו-2025/26. נכון למרץ 2025, מדורג דוהרטי במקום ה-121 בדירוג שחקני הסנוקר העולמי.
במקביל לקריירה שלו כשחקן דוהרטי משמש כפרשן ב-BBC ו-ITV. הוא מגיש תוכנית ספורט בתחנת הרדיו Sunshine 106.8 FM המשדרת מדבלין.
תוארי דירוג

| שנה | טורניר | יריב בגמר | תוצאה בגמר |
| --- | --- | --- | --- |
| 1993 | אליפות ויילס הפתוחה | אלן מקמאנוס | 9-7 |
| 1997 | אליפות העולם בסנוקר | סטיבן הנדרי | 18-12 |
| 2000 | מלטה גרנד פרי | מארק ויליאמס | 9-3 |
| 2001 | אליפות ויילס הפתוחה | פול האנטר | 9-2 |
| 2001 | המאסטרס התאילנדי | סטיבן הנדרי | 9-3 |
| 2006 | גביע מלטה | ג'ון היגינס | 9-8 |
הערות שוליים

↑  סנוקר: וויליאמס אלוף העולם, באתר וואלה, 6 במאי 2003
↑  Kostas Lianos, Ken do - Who is BBC snooker commentator Ken Doherty?, The U.S. Sun, ‏May 2, 2024
↑  Doherty Awarded Invitational Tour Card, World Snooker Tour, ‏June 24, 2024
↑  Dublin's Talking Sport, Sunshine 106.8 FM
| --- | --- |
בקרת זהויות :  LCCN: nb2012015496  VIAF: 255732247   WorldCat (עם VIAF): 255732247 
| --- | --- |
בקרת זהויות :  LCCN: nb2012015496  VIAF: 255732247   WorldCat (עם VIAF): 255732247 
קן דוהרטי (מימין) במאסטרס הגרמני, 2014. משמאל שון מרפי.
פון ראיין אקספרס

| --- | --- |
כרזת הסרט
כרזת הסרט
 מבוסס על:  רומן של דניאל וסטהיימר
 בימוי:  מייקל רובסון
 הופק בידי:  סול דייוויד
 תסריט:  וונדל מאייס, ג'וזף לנדון
 עריכה:  דורותי ספנסר
 שחקנים ראשיים:  פרנק סינטרה טרוור הווארד
 מוזיקה:  ג'רי גולדסמית'
 צילום:  ויליאם דניאלס
 מדינה:  ארצות הברית ארצות הברית
 חברת הפקה:  P-R Productions Picture, פוקס המאה ה-20 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  23 ביוני 1965
 משך הקרנה:  117 דקות
 שפת הסרט:  אנגלית איטלקית גרמנית
 סוגה:  סרט מלחמה 
 מקום התרחשות:  איטליה 
 תקציב:  5,760,000 דולר
 הכנסות:  17,100,000 דולר
 הכנסות באתר מוג'ו:   vonryansexpress
 דף הסרט ב־IMDb
 
פון ראיין אקספרס (באנגלית: Von Ryan's Express) הוא סרט מלחמה והרפתקאות אמריקאי משנת 1965 בבימויו של מייקל רובסון, עם פרנק סינטרה וטרוור הווארד בתפקידים הראשיים.
התסריט מבוסס בחלקו על הרומן "פון ראיין אקספרס" (1964) של דייוויד וסטהיימר (אנ') שהיה עצמו שבוי מלחמה בסטלאג לופט III אך עלילת הספר והסרט היא פיקטיבית.
הסרט היה מועמד לפרס אוסקר לעריכת הקול הטובה ביותר.
הצילומים נערכו באלפים האיטלקיים באזור קורטינה ד'אמפצו בצפון איטליה והעלילה היא על בריחה נועזת של מאות שבויי מלחמה ממחנה שבויים באמצעות רכבת לשווייץ. הסרט מסתיים בקרב כבד בין הבורחים וחיילים גרמנים הרודפים אחריהם. אחת הסצנות הידועות של פרנק סינטרה היא כשהוא בורח במהירות כדי לעלות לרכבת וכדורי הגרמנים משיגים אותו מרחק קצר לפני הגבול עם שווייץ. זה אחד הסרטים הרווחיים ביותר של סינטרה.
תקציר העלילה

אוגוסט 1943, מטוס לוקהיד P-38 לייטנינג של חילות האוויר של צבא ארצות הברית מוטס על ידי קולונל ג'וזף ראיין (פרנק סינטרה), מופל באיטליה. הוא נשבה על ידי חיילים איטלקיים שמסתירים אותו מהגרמנים ומסיעים אותו למחנה שבויים איטלקי.
מפקד המחנה הוא מייג'ור בטליה (אדולפו צ'לי) וסגנו הוא קפיטן אוריאני (סרג'יו פנטוני). מפקד השבויים הוא הקצין הבריטי מייגור פינצ'מן (טרוור הווארד). השבויים מארגנים שביתת מחאה לאחר שהמפקדם הקודם מת בתא עונשין שנקרא "תא זיעה". ראיין מתקבל בחשדנות אך נוטל את הפיקוד בתוקף דרגתו הגבוהה ומסיים את השביתה.
פינצ'מן עוין את ראיין בעיקר לאחר שראיין מגלה מחסן עם ציוד, מזון ותרופות אנטי מלריות למקרה של בריחה. הוא מוסר את המחסן לאיטלקים במחשבה שכוחות הברית מתקרבים למקום ואין טעם בבריחה. פינצ'מן לועג לו ומכנה אותו פון ראיין. ראיין פוקד על השבויים להתפשט ולשרוף את בגדיהם המלוכלכים ושורצי הכינים ובטליה מסכים לתת להם בגדים נקיים לאחר שהוא פוקד להכניס את ראיין ל"תא זיעה".
לאחר שהאיטלקים עוזבים עורך פינצ'מן משפט לבטליה במטרה לגזור עליו מוות אך ראיין פוקד לשחרר אותו לתא זיעה. האמריקאים נוחתים בסלרנו והאיטלקים בורחים. ראיין מארגן את כל 400 השבויים והם הולכים בכיוון לאמריקאים ביחד עם קפיטן אוריאני. הגרמנים נכנסים למחנה, מוצאים את בטליה והוא מוליך אותם לשבויים.
הגרמנים מקיפים אותם ומעלים אותם על רכבת משא צפונה לכיוון אינסברוק. על כל הקרונות נמצאים חיילים גרמנים חמושים. ראיין מארגן השתלטות על הרכבת על ידי שבירת רצפת הקרון, עלייה למעלה, קטילת השומרים ולבישת בגדיהם. הם אוסרים את מפקד הרכב פון קלמנט (וולפגנג פרייס) ואת פילגשו גבריאלה (רפאלה קרה).
הם מצליחים לעבור את כל נקודות הבקרה הגרמניות בעזרת הכומר קוסטנזו (אדוארד מאלהר) שמדבר גרמנית שוטפת ומתחזה לקצין המפקד של הרכבת. ראיין כמעט נתפס כשאיש גסטפו מזהה את שעונו כשעון אמריקאי אך קנסטנזו משכנע אותו בגרמנית שזה של טייס אמריקאי שהופל וראיין מסכים לתת לו את השעון תמורת כמה קופסאות סיגריות.
פון קלמנט ופילגשו מנסים לברוח, וראיין נאלץ להרוג אותם. בהמשך הם מזייפים מכתב המורה להם לעבור למסילה בכיוון שווייץ כי ברכבת יש מטען המיועד להרמן גרינג. בדרך הם מופצצים על ידי מטוסי אוורו לנקסטר בריטיים וחלק מהקרונות עולים באש.
לבסוף מבינים הגרמנים כי זאת רכבת שבויים בדרכה לשווייץ. שלושה מטוסי מסרשמיט מפציצים אותם והשבויים מצליחים להפיל אחד מהם. לבסוף יוצא ראיין בראש קבוצה על מנת לעצור את הגרמנים שבראשם קולונל גורץ (ג'ון ון דרילן). מתחולל קרב קשה בתוך מנהרה שבו הם מצליחים לחסל גרמנים רבים הם רצים לרכבת שמתחילה לנסוע אך ראיין נפגע ונהרג לפני שהוא מצליח לעלות על הרכבת (בספר הוא מצליח לעלות על הרכבת ולהגיע לשווייץ).
צוות השחקנים

| שם השחקן/ית | שם הדמות | הערות |
| --- | --- | --- |
| פרנק סינטרה | קולונל ג'וזף ראיין | טייס אמריקאי שבוי |
| טרוור הווארד | מייג'ור פינצ'מן | קצין בריטי שבוי |
| רפאלה קרה | גבריאלה | פילגש של קצין גרמני |
| סרג'יו פנטוני | קפיטן אוריאני | קצין איטלקי |
| אדולפו צ'לי | מייגור בטליה | מפקד מחנה שבויים |
| וולפגנג פרייס | מייג'ור פון קלמנט | מפקד רכבת השבויים |
| אדוארד מאלהר | קפטיין קוסטנזו | כומר |
| בראד דקסטר | סרג'נט בוסטיק | שבוי |
| ג'ון לייטון | לוטננט אורד | שבוי |
| ג'ון ון דרילן | קולונל גורץ |  |
| ויטו סקוטי | פפינו | נהג הקטר |
עקיפת פרנל

עקיפה בסדק
עקיפת פרנל היא תבנית העקיפה המתקבלת כאשר גל עובר דרך מחסום בעל מפתח, על מסך שניצב בעברו האחר של המחסום במרחק גדול מספיק (אזור הנקרא השדה הקרוב). במרחק גדול עוד יותר מתקבלת עקיפת פראונהופר. קרויה על שמו של הפיזיקאי הצרפתי אוגוסטן ז'אן פרנל (Augustin-Jean Fresnel).
רקע > רקע היסטורי

תופעת העקיפה החלה להיבחן במאה ה17, על ידי פרנצ'סקו מריה גרימלדי(אנ'), שטבע את המונח האנגלי Diffraction (המגיע מהמילה הלטינית Diffringere, "להישבר לחתיכות", במובן של אור שמתפצל להרבה כיוונים). העבודה של גרימלדי פורסמה לאחר מותו ב-1665.
התקדמות משמעותית נוספת הייתה של ג'יימס גרגורי(אנ') במאה ה17, שחקר את תבנית העקיפה שנוצרת כתוצאה מפגיעה של גל בנוצת ציפור, מה שהיה למעשה סריג העקיפה האפקטיבי הראשון שנחקר.
לאחר מכן, תומאס יאנג ערך את ניסויו המפורסם "ניסוי שני הסדקים", שבאמצעותו הסיק שאור מתקדם בצורה גלית. 
ולכך הוסיף אוגוסטן ז'אן פרנל כשהמשיך לחקור את תופעת העקיפה של אור, והגיע לתוצאות המאששות את העקיפה כתופעה גלית.
רקע > הקירוב הפראקסיאלי

באופטיקה גאומטרית הקירוב הפראקסיאלי הוא קירוב זוויות קטנות. שימושיו הידועים הם טכניקת ray tracing(אנ') (מעקב אחר קרני אור במערכת אופטית, כגון עדשה), וכן עקיפת פרנל.
קרן פראקסיאלית היא קרן שהזווית (ברדיאנים) בינה לבין הציר האופטי של המערכת קטנה, כלומר  \theta <<1. במקרה זה, מקרבים עבור הפונקציות הטריגונומטריות הבסיסיות בהתקדמות הקרן:
\sin \theta \approx \theta
\cos \theta \approx 1
\tan \theta \approx \theta